Andreas Goldberger

Da Andreas Goldberger (* 29. Novemba 1972 in Riad im Innkreis, Owaöstareich), gnennd Goidi oda Andi, is a ehemoliga östareichischa Schispringa. Ea woa in de 1990a-Joa ana vu de eafoigreichstn Springa vu da Wöid und amoi Wöidmoasta im Schifliang. Weng seina positivn Ausstrohlung und weng seim freindlichn, lusting Auftretn is a ana vu de greßtn östareichischn Sympathieträga im Schisprungsport.

Lem
Aufgwoxn is da „Goidi“ in Woidzöi, wo seine Öitan an Bauanhof betreim. Da Goidi hod an Bruadan und a Schwesta und lebt heid in Mondsee.

Zwischn 1991 und 2005 is a im Schisprungzirkus 175 Moi unta de bestn 10 eineghupft. Seine greßtn Eafoige woan de Siege bei da Viaschaunzntuanee 1992/93 und 94/95, da Team-WM-Titl vu da Noamalschaunzn 2001, zwoa Olympiamedeun 1994, drei Siege im Gesaumtwöidcup, da Schifliang-Wöidmoastatitl am Kuim 1996 und da Schiflugwöidrekoad vu 225 Meta, den a am 19. Mäaz 2000 aufgstöid hod und den 2003 da Matti Hautamäki üwabotn hod. Seine 20 Wöidcupsiege hod a olle voa 1997 gfeiad, oiso voa am Drognskandal, weng dem a a knopps hoiwads Joa vum ÖSV gspead woan is. Nochdem a kuaz üwaleng hod, ob a fia a aundas Laund (Jugoslawien) startn soid, is a doch wieda fia Östareich gsprunga, hod owa an seine greßtn Eafoige ois Anzlsportla nimma in dea Foam aunknüpfm kina.

Am 17. März 1994 is a ois easchta Mensch vu da Wöid üwa 200 Meta ghupft, hod den Sprung owa ned dasteh kina, weswengs ka Wöidrekoad woa.

Seit a sei aktive Karriere beendet hod, is a beim ORF Co-Kommentator und Schisprungexperte.

 Sportliche Eafoige 
 Olympische Wintaspiele 
Olympische Wintaspiele 1994 in Lillehammer
 Bronz im Anzlspringa (Großschaunzn)
 Bronz im Maunnschoftsspringa (Großschaunzn)

 Wöidmoastaschoftn 
WM 1993 in Falun
 Süiwa im Anzlspringa (Noamalschaunzn)
 Bronz im Anzlspringa (Großschaunzn)
 Bronz im Maunnschoftsspringa (Großschaunzn)
WM 1995 in Thunder Bay
 Süiwa im Anzlspringa (Großschaunzn)
WM 1997 in Trondheim
 Bronz im Anzlspringa (Noamalschaunzn)
WM 2001 in Lahti
 Goid im Maunnschoftsspringa (Noamalschaunzn)
 Bronz im Maunnschoftsspringa (Großschaunzn)

Schiflugwöidmoastaschoftn
 Süiwa in Harrachov 1992
 Goid in Tauplitz 1996
 Bronz mit der Maunnschoft in Planiza 2004

 Viaschaunzntuanee 
 Gesaumtsiega: 1992/93, 1994/95
 2. Plotz: 1996/97
 3. Plotz: 1993/94

 Wöidcup 
 Gesaumtwöidcupsiega: 1992/93, 1994/95, 1995/96
 3. Plotz im Gesaumtwöidcup: 1993/94
 1. Plotz im Skiflug-Wöidcup: 1994/95, 1995/96
 2. Plotz im Skiflug-Wöidcup: 1991/92
 3. Plotz im Skiflug-Wöidcup: 1992/93

 Anzlwöidcupsiege 
20 Weltcupsiege
 Datum Oat Laund Disziplin 3. Jenna 1993  Innsbruck  Östareich  Großschaunzn 6. Jenna 1993  Bischofshofn  Östareich  Großschaunzn 17. Dezemba 1993  Courchevel  Fraunkreich  Großschaunzn 4. Jenna 1994  Innsbruck  Östareich  Großschaunzn 11. Dezemba 1994  Planiza  Slowenien  Noamalschaunzn 6. Jenna 1995  Bischofshofn  Östareich  Großschaunzn 8. Jenna 1995  Willingen  Deitschlaund  Großschaunzn 21. Jenna 1995  Sapporo  Japan  Noamalschaunzn 28. Jenna 1995  Lahti  Finnlaund  Noamalschaunzn 8. Feba 1995  Lillehammer  Noaweng  Großschaunzn 12. Feba 1995  Oslo  Noaweng Großschaunzn 18. Feba 1995  Vikersund  Noaweng Flugschaunzn 19. Feba 1995  Vikersund  Noaweng  Flugschaunzn 25. Feba 1995  Oberstdorf  Deitschlaund  Flugschaunzn 4. Jenna 1996  Innsbruck  Östareich  Großschaunzn 14. Jenna 1996  Engiberg  Schweiz  Großschaunzn 26. Jenna 1996  Sapporo  Japan  Großschaunzn 28. Jenna 1996  Zakopane  Poin  Großschaunzn 11. Feba 1996  Tauplitz  Östareich  Flugschaunzn 9. März 1996  Harrachov  Tschechien  Flugschaunzn

Auszeichnungen
 Österreichs Sportla vum Joa 1993 und 1996
 Ehrnbüager vu da Gemeinde Woidzöi seit 1996

 Im Netz 
 Website von Andreas Goldberger
 Andreas Goldberger in da FIS-Datnbaunk

Kategorie:Mann
Kategorie:Sportler (Österreich)
Kategorie:Geboren 1972